<classify> BENKI ya NMB imeshuriwa kuondoa makato ya riba kwa wateja wake ambao wanakopa fedha kupitia benki hiyo kwa kuwa wateja wengine wanataka kukopa lakini wanashindwa kutokana na imani zao za kidini.Hayo yalisemwa jana na Mkuu wa Wilaya ya Muheza, Mwanaasha Tumbo katika maadhimisho ya wiki kwa wateja wa Benki ya NMB yaliyofanyika katika viwanja vya benki ya NMB Tawi la Muheza na kushirikisha wateja zaidi ya 20,000 ambao walikuwa wanatoa kero zao.Alisema kuwa benki hiyo ya NMB imepanua wigo wake, ina matawi mpaka vijijini wanahudumia wanyonge na kwamba serikali inahisa kubwa katika benki hiyo,hivyo inatakiwa itoe huduma bora.Tumbo alisema kuwa kutokana na hilo benki hiyo inatakiwa kuangalia makato ya riba kwa kuwa wateja wengine wanataka kukopa fedha katika benki hiyo lakini wanashindwa kutokana na imani za dini kwani Quraan ama Biblia inakataza riba na benki nyingine zipo zinatoa mkopo bila riba.Tumbo alisema kuwa benki hiyo imeshaanza kutoa mikopo kuanzia juzi kwa wajasiriamali wadogo katika wilaya ya Muheza kwa kutumia dhamana ya vitambulisho vya ujasiriamali vya wamachinga hivyo wafanyabiashara wachangamkie kuchukua vitambulisho kwani hivi sasa vimebakia 200.Kwa upande wake Meneja wa huduma kwa wateja wa benki ya NMB Tawi la Muheza, Joseph Michael alisema wameanzisha mpango wa kutoa mkopo wa fedha kwa wahusika wa sekta ya afya kuanzia Sh milioni moja mpaka Sh bilioni moja ili kuboresha huduma ya afya.Michael alisema kuwa benki hiyo imeanza kutoa mikopo ya fedha kuanzia 500,000 kwa wafanyabiashara wadogo katika wilaya ya Muheza kwa kutumia udhamini wa vitambulisho vya ujasiriamali vya wamachinga ama risti wanazokatiwa ushuru na halmashauri.  <topic>: kitaifa 